สวัสดิค่ะ เมื่อปลายปีที่แล้วหนุเพิ่งหายจากการเป็นซีสต์ในมดลูก แต่ตอนนี้หนูมีอาการท้องเสียและปวดท้องน้อยก่อนเป็นประจำเดือน พอเป็นประจำเดือนดิฉันมีอาการปวดท้องน้อย บางทีก็ปวดมากใน1-2วันแรก บางครั้งรู้สึกมีการปวดเกร็ง นั่งไม่ค่อยได้ มันจะปวดเกร็งๆแถวๆก้น ยิ่งเวลาถ่ายตอนเป็นประจำเดือน มันจะถ่ายลำบากปวดเกร็งๆจลอด รู้สึกเหมือนลำไส้แปรปรวน อยากทราบว่าหนูเป็นอะไรหรือเปล่าคะ และอันตรายไหม หรือต้องไปตรวจอีกสักรอบ
สวัสดีค่ะอาการปวดประจำเดือนมักมีอาการปวดท้องน้อยช่วงที่มีรอบเดือน ลักษณะปวดตุบ ๆ หรือปวดบีบ อาจปวดที่สะโพก หลังส่วนล่าง อาจรู้สึกท้องปั่นป่วน อาเจียน ถ่ายบ่อย ร่วมด้วยได้ โดยอาจเกิดขึ้นก่อนรอบเดือนมาเพียงเล็กน้อย หรือเกิดระหว่างที่มีรอบเดือน มักเป็นนาน 2-3 วัน และรุนแรงแตกต่างกันไปในแต่ละคน ซึ่งส่วนใหญ่แล้วไม่ได้เกิดจากปัญหาสุขภาพที่รุนแรงแต่อย่างใด แต่ในบางคนอาจเกิดจากบางสาเหตุที่ซ่อนอยู่ เช่นเยื่อบุโพรงมดลูกเจริญผิดที่ ภาวะอุ้งเชิงกรานอักเสบกลุ่มอาการก่อนมีประจำเดือนเนื้องอกที่มดลูก เป็นต้นแนะนำว่า หากยังมีอาการอยู่ หรือปวดมากขึ้นเรื่อย ๆ ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ